Liverpool lesti li jagħtu kuntratt ġdid fit-tul lid-difensur, Virgil van Dijk Liverpool huma lesti li jagħtu kuntratt ġdid fit-tul lid-difensur, Virgil van Dijk. L-internazzjonali Olandiż ilu barra mill-azzjoni minn Ottubru wara li sofra injury serja fl-irkoppa fid-derby ta' Merseyside kontra Everton. Minbarra li se jibqa' nieqes għall-kumplament tal-istaġun, il-player ta' 29 sena qed jitħabat biex jirkupra fil-ħin għall-Kampjonati Ewropej tas-sajf li ġej. Madankollu, Liverpool huma ħerqana li jiżguraw il-futur ta' wieħed mill-players ewlenin tagħhom matul il-ġimgħat li ġejjin. Liverpool huma lesti li jagħtu lil Van Dijk kuntratt li jiswa £50 miljun, u li jkun qed iżpmm lill-player mal-club minn Anfield sal-2026. Van Dijk bħalissa jinsab marbut b'kuntratt ma' Liverpool sa tmiem l-istaġun 2022-23.